След обявяването на капитуляцията на Япония „Мисисипи“ се насочва към остров Хоншу в качеството на поддръжка на окупационните сили. На 27 август линкорът пуска котва в Токийския залив и е свидетел на подписването на капитулационните документи. На 6 септември линкорът е изпратен към САЩ. „Мисисипи“ пристига в Норфолк на 27 ноември, където е преоборудван, до 15 февруари 1946 г., получава нов номер на борда "AG-128" (спомагателен кораб-128). В качеството на кораб за изпитания линкорът служи в състава на ВМС през следващите 10 години, изпробвайки нови видове оръжие.